**KALĖDINIŲ PUOŠYBINIŲ ELEMENTŲ NUOMOS IR JŲ ĮRENGIMO 2017-2019 M. TECHNINĖ SPECIFIKACIJA**

|  |  |  |  |
| --- | --- | --- | --- |
| Eil. Nr. | Numatomų puošti Kauno miesto erdvių pavadinimas, atramų ar trosų skaičius | Puošybinis elementas: 1. Pakabinama dekoracija: aukštis (cm), vieta, pareikalaujama galia (W),2. Pastatomaa dekoracija: (skersmuo, aukštis, (cm), vieta, pareikalaujama galia (W) | Dekoracijų per 1 metus skaičius, vnt. |
| 1. | Nepriklausomybės aikštė 8 atramos | Dekoracijos ant kiekvienos atramos. Dekoracijos aukštis ne mažiau 180 cm. Galia iki 90 W | 8 |
| 2. | Laisvės al. atkarpa nuo Nepriklausomybės a. iki fontano Laisvės al. ir S. Daukanto g. sankryžoje: 44 atramos;  | Dekoracijos ant kas antros atramos. Dekoracijos aukštis ne mažiau 180 cm. Galia iki 90 W | 22 |
| 3. | Fontanas S. Daukanto g. ir Laisvės al. sankirtoje | Dekoracija ne mažiau 5 m. skersmens, Galia iki 2000 W | 1 |
| 4. | Laisvės al. atkarpa prie fontano: Laisvės al. ir Daukanto g. sankryžos 4 atramos (6 šviestuvų) | Dekoracijos ant kiekvienos atramos. Dekoracijos aukštis ne mažiau 180 cm. Galia iki 90 W | 4 |
| 5. | Laisvės al. atkarpa nuo S. Daukanto g. iki Kauno miesto savivaldybės administracinio pastato (Laisvės al. 96): 44 atramos  | Dekoracijos ant kas antros atramos. Dekoracijos aukštis ne mažiau 180 cm. Galia iki 90 W | 22 |
| 6. | Kauno miesto savivaldybės administracinio pastato (Laisvės al. 96) prieigos (prie paminklo Vytautui Didžiajam ir Kauno Muzikinio teatro sodelio) 4 atramos (6 šviestuvų) | Dekoracijos ant kiekvienos atramos. Dekoracijos aukštis ne mažiau 180 cm. Galia iki 90 W | 4 |
| 7. | Kauno miesto savivaldybės administracinio pastato (Laisvės al. 96) stogelis | Dekoracija, puošianti stogelį. Dekoracijos aukštis ne mažiau 50 cm. Galia iki 300 W | Ne mažiau 2 |
| 8. | Laisvės al. atkarpa nuo paminklo Vytautui Didžiajam iki pastato Laisvės al. 99: 22 atramos  | Dekoracijos ant kas antros atramos. Dekoracijos aukštis ne mažiau 180 cm. Galia iki 90 W  | 11 |
| 9. | Laisvės al. atkarpa nuo pastato Laisvės al. 99 iki Vilniaus g.: 6 atramos | Dekoracijos ant kiekvienos atramos. Dekoracijos aukštis ne mažiau 180 cm. Galia iki 90 W | 6 |
| 10. | Vilniaus g. atkarpa nuo Laisvės al. iki Prezidentūros pastato: 18 atramų  | Dekoracijos ant apšvietimo atramų įsikomponuoja tarp šviestuvų, išdėstomos šachmatine tvarka. Dekoracijos aukštis 120-150 cm. Galia iki 70 W | 9 |
| 11. | Vilniaus g. atkarpa nuo požeminės pėsčiųjų perėjos iki Kauno arkikatedros bazilikos: 37 atramos  | Dekoracijos ant apšvietimo atramų įsikomponuoja tarp šviestuvų, išdėstomos šachmatine tvarka. Dekoracijos aukštis 120-150 cm. Galia iki 70 W | 20 |
| 12. | Fontanas Steigiamojo Seimo aikštėje | Dekoracija ne mažiau 4 m skersmens. Galia iki 1000 W | 1 |
| 13.  | Kauno pilies prieigos (prieš skulptūrą „Kanklininkas“) | Dekoracija ne mažiau 4 m skersmens. Galia iki 1000 W | 1 |
| 14.  | Kauno Santakos parkas | Dekoracijos išdėstomos po Santakos parką. Dekoracijos aukštis ne mažiau 2 m. Galia iki 1000 W | Ne mažiau 5 |
| 15.  | Laisvės al./Vilniaus g. sankryža | Dekoracija „vartai“ į kalėdų sostinę. Dekoracijos aukštis ne mažiau 3 m. Galia iki 1000 W | 1 |

1. Konkursui pateikiami Art Deco\* stiliaus kalėdinio papuošimo elementų variantai.

2. Visi pakabinami papuošimo elementai – Art Deco\* stiliaus. Pakabinamų dekoracijų spalvos – baltos. Pastatomi papuošimo elementai Santakos parke ir Laisvės al./Vilniaus g. sankryžoje - Art Deco\* stiliaus ar kitos konfigūracijos. Pastatomų papuošimo elementų spalvos – derinamos abiejų šalių susitarimu.

3. Konkursui pateikiami trys visų erdvių papuošimo variantai. Pridedama puošybinių elementų ir jais papuoštų erdvių vizualizacija (nuotraukos ar kt., A4 formatu).

4. Puošybiniai elementai turi būti skirti naudoti lauko sąlygomis su ne mažesniu kaip IP 66 apsaugos laipsniu ir ne mažesniu kaip IK 06 koeficientu atsparumo smūgiams.

5. Lentelėje nurodyti kalėdiniai papuošimo elementai bus nuomojami 2017-2019 metų Kauno miesto erdvių papuošimo kalėdiniam-naujametiniam šventiniam laikotarpiui.

6. Kalėdinių papuošimo elementų vienerių metų nuomos terminas – nuo lapkričio 24 d. iki sausio 7 d. (nuomos terminas gali būti pratęstas arba patrumpintas abiejų šalių susitarimu).

7. 2017-2018 metais numatomus puošti kalėdinius papuošimo elementus Kauno miesto savivaldybės administracija nurodys trejų metų kalėdinių puošybinių elementų nuomos ir jų įrengimo sutartyje.

8. 2018-2019 metais numatomus puošti kalėdinius papuošimo elementus Kauno miesto savivaldybės administracija nurodys 2018 metų antram ketvirčiui pasibaigus, bet ne vėliau kaip per 5 darbo dienas. Tai bus Art Deco\* stiliaus, panašių, kaip nurodyta lentelėje, išmatavimų papuošimas.

9. 2019-2020 metais numatomus puošti kalėdinius papuošimo elementus Kauno miesto savivaldybės administracija nurodys 2019 metų antram ketvirčiui pasibaigus, bet ne vėliau kaip per 5 darbo dienas. Tai bus Art Deco\* stiliaus, panašių, kaip nurodyta lentelėje, išmatavimų papuošimas.

10. Lentelėje nurodytos Kauno miesto erdvės, kalėdinių papuošimo elementų skaičius, pakabinimo aukštis, vieta ir pareikalaujama didžiausia galia 2017-2018 metų, 2018-2019 metų ir 2019-2020 metų šventinio papuošimo laikotarpiu dėl objektyvių priežasčių: rekonstrukcijos, remonto darbų,- abiejų šalių susitarimu gali būti pakeistos.

11. Dekoracijos Laisvės al. bus montuojamos tik ant tų atramų, kuriose įrengtos įrenginio prijungimo vietos. Dekoracijos Vilniaus gatvėje tvirtinamos ant atramų iš Vilniaus gatvės pusės ir nukreipiamos į pastatų, esančių Vilniaus gatvėje, pusę.

12. Papuošimo elementų montavimo/demontavimo darbai ir prijungimo techniniai parametrai sutarties vykdymo metu privalo būti derinami su Kauno miesto savivaldybės administracijos Energetikos skyriumi ir apšvietimo elektros tinklus pagal sutartį su Kauno miesto savivaldybės administracija eksploatuojančia įmone, 2018-2020 metų puošimo elementų dizainas derinamas su Kauno miesto savivaldybės darbo grupe Kauno miesto šventiniam papuošimui organizuoti ir koordinuoti.

*\*Kalėdinio papuošimo elementai – modernūs ir elegantiški, dekoratyvūs, organiški, lakoniškų, pasvirusių, išlenktų formų.*